CELEX: 32020R2017
Language: hr
Date: 2020-12-09 00:00:00
Title: Provedbena uredba Komisije (EU) 2020/2017 оd 9. prosinca 2020. o izmjeni dijela 2. Priloga Provedbenoj uredbi (EU) 2018/878 u pogledu unosa za Ujedinjenu Kraljevinu u vezi sa Sjevernom Irskom (Tekst značajan za EGP)

10.12.2020   
               
               
                  HR
               
               
                  Službeni list Europske unije
               
               
                  L 415/43
               
            
         PROVEDBENA UREDBA KOMISIJE (EU) 2020/2017
         оd 9. prosinca 2020.
         o izmjeni dijela 2. Priloga Provedbenoj uredbi (EU) 2018/878 u pogledu unosa za Ujedinjenu Kraljevinu u vezi sa Sjevernom Irskom
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 576/2013 Europskog parlamenta i Vijeća od 12. lipnja 2013. o nekomercijalnom premještanju kućnih ljubimaca i o stavljanju izvan snage Uredbe (EZ) br. 998/2003 (1), a posebno njezin članak 20.,
         budući da:
         
                     (1)
                  
                  
                     Delegiranom uredbom Komisije (EU) 2018/772 (2) utvrđuju se pravila za primjenu preventivnih zdravstvenih mjera za kontrolu infekcije parazitom Echinococcus multilocularis kod pasa namijenjenih nekomercijalnom premještanju na državno područje ili u dijelove državnog područja određenih država članica. Konkretno, člankom 2. te delegirane uredbe utvrđuju se pravila za kategorizaciju država članica ili njihovih dijelova u pogledu infekcije parazitom Echinococcus multilocularis te uvjeti koje države članice moraju ispuniti kako bi i dalje imale pravo na primjenu tih preventivnih zdravstvenih mjera.
                  
               
                     (2)
                  
                  
                     U Provedbenoj uredbi Komisije (EU) 2018/878 (3) navode se države članice ili dijelovi državnih područja država članica koji su sukladni s pravilima za kategorizaciju u pogledu parazita Echinococcus multilocularis utvrđenima u Delegiranoj uredbi (EU) 2018/772. Popis država članica ili dijelova državnih područja država članica koji su sukladni s pravilima za kategorizaciju iz članka 2. stavka 3. Delegirane uredbe (EU) 2018/772 naveden je u dijelu 2. Priloga Provedbenoj uredbi Komisije (EU) 2018/878.
                  
               
                     (3)
                  
                  
                     U skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (Sporazum o povlačenju), a posebno člankom 5. stavkom 4. Protokola o Irskoj/Sjevernoj Irskoj u vezi s Prilogom 2. tom protokolu, Uredba (EU) br. 576/2013 i akti Komisije koji se na njoj temelje i dalje se primjenjuju na Ujedinjenu Kraljevinu i u Ujedinjenoj Kraljevini u vezi sa Sjevernom Irskom nakon isteka prijelaznog razdoblja.
                  
               
                     (4)
                  
                  
                     Cijelo državno područje Ujedinjene Kraljevine trenutačno je navedeno u dijelu 2. Priloga Provedbenoj uredbi (EU) 2018/878. Stoga je potrebno izmijeniti dio 2. tog priloga zamjenom unosa koji se odnosi na Ujedinjenu Kraljevinu unosom koji se odnosi na Ujedinjenu Kraljevinu u vezi sa Sjevernom Irskom.
                  
               
                     (5)
                  
                  
                     Budući da prijelazno razdoblje utvrđeno u Sporazumu o povlačenju završava 31. prosinca 2020., ova bi se Uredba trebala primjenjivati od 1. siječnja 2021.
                  
               
                     (6)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Dio 2. Priloga Provedbenoj uredbi (EU) 2018/878 zamjenjuje se tekstom iz Priloga ovoj Uredbi.
         
         
            Članak 2.
            Ova Uredba stupa na snagu trećeg dana od dana objave u Službenom listu Europske unije.
            
            Primjenjuje se od 1. siječnja 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 9. prosinca 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 178, 28.6.2013., str. 1.
         
         
            (2)  Delegirana uredba Komisije (EU) 2018/772 od 21. studenoga 2017. o dopuni Uredbe (EU) br. 576/2013 Europskog parlamenta i Vijeća u pogledu preventivnih zdravstvenih mjera za kontrolu infekcije Echinococcus multilocularis kod pasa i o stavljanju izvan snage Delegirane uredbe (EU) br. 1152/2011 (SL L 130, 28.5.2018., str. 1.).
         
            (3)  Provedbena uredba Komisije (EU) 2018/878 od 18. lipnja 2018. o sastavljanju popisa država članica, ili dijelova državnih područja država članica, koji su sukladni s pravilima za kategorizaciju iz članka 2. stavaka 2. i 3. Delegirane uredbe (EU) 2018/772 o primjeni preventivnih zdravstvenih mjera za kontrolu infekcije Echinococcus multilocularis kod pasa (SL L 155, 19.6.2018., str. 1.).
      
      
         
            PRILOG
            
               „DIO 2.
               
                  Popis država članica
                   (*1)
                  ili dijelova državnih područja država članica koji su sukladni s pravilima za kategorizaciju iz članka 2. stavka 3. Delegirane uredbe (EU) 2018/772
               
               
                            
                        
                        
                           
                              Oznaka
                           
                        
                        
                           
                              Cijelo državno područje/dijelovi državnog područja
                           
                        
                     
                           Finska
                        
                        
                           FI
                        
                        
                           Cijelo državno područje
                        
                     
                           Irska
                        
                        
                           IE
                        
                        
                           Cijelo državno područje
                        
                     
                           Ujedinjena Kraljevina (Sjeverna Irska)
                        
                        
                           UK(NI)
                        
                        
                           Sjeverna Irska
                        
                     
            
               (*1)  U skladu sa Sporazumom o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, a posebno s člankom 5. stavkom 4. Protokola o Irskoj/Sjevernoj Irskoj u vezi s Prilogom 2. tom protokolu, za potrebe ovog Priloga upućivanja na države članice obuhvaćaju Ujedinjenu Kraljevinu u vezi sa Sjevernom Irskom.””